ประจำเดือนมาแล้ว ท้องมั้ยครับ
สวัสดีค่ะ หลังการมีเพศสัมพันธ์เป็นครั้งสุดท้าย ถ้ามีเลือดประจำเดือนที่มาตรงรอบเดือนมาแล้วนั้น ก็แสดงว่าไม่ได้มีการตั้งครรภ์ในรอบเดือนที่ผ่านมาแต่อย่างไรก็ตาม หากไม่สบายใจ ไม่แน่ใจว่าเลือดที่ออกมาใช่เลือดประจำเดือน หรือเป็นเลือดที่ออกผิดปกติจากสาเหตุอื่นๆหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือประมาณ 2-3 สัปดาห์หลังการมีเพศสัมพันธ์ สำคัญคือการคุมกำเนิด ควรใส่ถุงยางอนามัยตลอดการมีเพศสัมพันธ์ หรือใช้ยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน